ຝະລັ່ງ,ອີຕາລີຄັດຄ້ານ ນະໂຍບາຍການເງິນ ຮັດເຂັມຄັດຂອງ EU
25 ມິຖຸນາ 2014 - 18:25:06
ປະທານາທິບໍດີຝະລັ່ງ ແລະ ນາຍົກລັດຖະມົນຕີອີຕາລີ
(ພາບ : Xinhua)
(vovworld)- ວັນທີ 24/6, ປະທານາທິບໍດີຝະລັ່ງ Francois Hollande ແລະນາຍົກລັດຖະມົນຕີອີຕາລີ Matteo Renzi ໄດ້ອອກສຽງຄັດຄ້ານ. ພ້ອມທັງກ່າວເຕືອນວ່ານະໂຍບາຍການເງິນຮັດເຂັມຄັດຂອງສະຫະພາບເອີລົບ (EU) ພວມກີດກວາງການເຕີບໂຕດ້ານເສດຖະກິດຂອງທັງກຸ່ມ. ການນຳສອງທ່ານສະແດງຄວາມບໍເຫັນດີເຫັນພ້ອມກັບການນຳໃຊ້ຂໍ້ກຳນົດດ້ານການເງິນແບບແຂງກະດ້າງ, ຕາມນັ້ນແລ້ວ, ຂາດດຸນງົບປະມານຂອງປະເທດສະມາຊິກ EU ໜຶ່ງບໍ່ຕ້ອງເກີນ 30% ຈີດີພີຂອງແຕ່ລະປີ. ໃນຈົດໝາຍຝາກເຖິງທ່ານ Herman Van Rompuy ປະທານສະພາ EU, ປະທານາທິບໍດີຝະລັ່ງ Francois Hollande ຖືວ່າຕ້ອງປຶກສາຫາລືເລິກກ່ວາເພື່ອມຸ່ງໄປເຖິງ “ນະໂຍບາຍການເງິນດຸ່ນດ່ຽງ“ ຂອງພາກພື້ນໃຊ້ສະກຸນເງິນເອີໂຣລວມ. ສ່ວນທ່ານນາຍົກລັດຖະມົນຕີອີຕາລີ Matteo Renzi ໄດ້ຮຽກຮ້ອງໃຫ້ເອີລົບ ຈົ່ງປ່ຽນໃໝ່ວິທີສຳພັດກັບບັນຫາເຕີບໂຕດ້ານເສດຖະກິດໃນສະພາບການພາກພື້ນນີ້ພວມຢືນຢູ່ “ທາງສາມແຍກ“ ແລະ ຕ້ອງຟື້ນຕົວຂຶ້ນພາຍຫຼັງເສດຖະກິດຖືກຊຸດໂຊມເປັນເວລາຫຼາຍປີ./.